La Rioja

La Rioja () on itsehallintoalue ja maakunta Pohjois-Espanjassa. Yksi maakunta muodostaa itsehallintoalueen. 

La Riojan rajanaapureita ovat Kastilia ja Leónin, Baskimaan, Navarran ja Aragonian itsehallintoalueet. Alueen pohjoisosaa hallitsee Ebron jokilaakso, ja etelässä sitä reunustavat Iberianvuoret.

 Väestö 
La Rioja on pinta-alaltaan Espanjan toiseksi pienin ja väkiluvultaan pienin itsehallintoalue. Yli puolessa sen 174 kunnasta on vain alle 200 asukasta. Suurin osa väestöstä on sijoittunut Ebron jokilaakson ympäristöön, vuoristoseutu on harvemmin asuttua. Lähes puolet väestöstä asuu pääkaupungissa Logroñossa. Muita kuntia ovat muun muassa Calahorra, Arnedo, Haro, Alfaro, Nájera ja Santo Domingo de la Calzada.

 Suurimmat kunnat 
La Rioja jakaantuu 174 kuntaan.
 Kunta Asukasluku (2017)  1.  Logroño  150 979 2.  Calahorra  23 737 3.  Arnedo  14 756 4.  Haro  11 305 5.  Lardero  9 872 6.  Alfaro  9 503 7.  Nájera  8 088 8.  Villamediana de Iregua  7 855 9.  Santo Domingo de la Calzada  6 298 10.  Autol  4 507

 Historia 
La Riojan alue tunnettiin aikaisemmin Logroñon maakuntana. 900-luvulla se oli Navarran ja Kastilian kuningaskuntien kiisteltyä rajaseutua. Tärkeäksi sen teki alueen läpi kulkeva pyhiinvaellusreitti Santiago de Compostelaan. Espanjan itsenäisyyssodassa alue joutui Napoléonin joukkojen haltuun ja vuonna 1822 luotiin Logroñon maakunta kuninkaallisella asetuksella. Vuonna 1980 maakunnan nimeksi muutettiin La Rioja, ja kahta vuotta myöhemmin se sai itsehallintoalueen aseman, koska se eroaa ympäröivistä alueista sekä taloudellisesti että maantieteellisesti.


 Kulttuuri 
La Rioja on kuuluisa viineistään, erityisesti klassisesta punaviinistä. Alueen nähtävyyksiin kuuluvat muun muassa 1100-luvulta peräisin oleva Santo Domingo de la Calzadan katedraali sekä San Millán de la Cogollassa sijaitsevat Yuson ja Suson luostarit, joista jälkimmäiset ovat Unescon maailmanperintöluettelon kohteita.

La Riojan valtakieli on nykyään espanja, mutta ajanlaskun alun tienoilla koko alueella puhuttiin vielä baskia.https://eu.wikipedia.org/wiki/Euskara#/media/File:Euskararen_atzerakada1.png Jotkin läntiset osat alueesta säilyivät baskinkielisinä paljon pitempäänkin. Vanhin tunnettu baskin kieltä sisältävä kirjallinen lähde onkin itse asiassa löydetty La Riojasta San Millán de la Cogollan () luostarista ja ajoittuu 1000-luvulle.http://www.kondaira.net/eus/TEuskara0015.htmlhttp://www.vallenajerilla.com/berceo/turzamuro/glosasemilianenses.htmhttps://www.omniglot.com/writing/basque.htm Muista historiallisista lähteistä tiedetään esimerkiksi, että Ojacastron kylän pormestari ajautui 1200-luvulla ongelmiin kastilialaisen virkavallan kanssa pidettyään kiinni kyläläisten oikeudesta käyttää baskia oikeudenkäynneissä.http://www.kondaira.net/eus/Historia0014.html Viimeisimmistä La Riojan osista baski väistyi noin 1500-luvulla.

Alueen baskitausta näkyy kuitenkin yhä esimerkiksi useissa baskinkielistä alkuperää olevissa paikannimissä.http://www.euskadi.eus/web01-a2langiz/eu/contenidos/informacion/eu_mintzagai_bilduma_eugeo/eu_eu_geo/eu_geo12.htmlhttp://www.errioxa.com/7_toponimia_rioja/toponima_rioja.htmhttp://www.vallenajerilla.com/berceo/aznar/toponimiaeuskericariojana.htm Lisäksi kieli on alkanut jossain määrin palata alueelle, sillä jotkut riojalaiset vanhemmat laittavat lapsensa Baskimaan puolella toimiviin baskinkielisiin kouluihin.http://www.blogseitb.net/euskara/2014/01/09/errioxan-euskaraz-aritzen-ziren-erdi-aroan https://www.naiz.eus/eu/actualidad/noticia/20170618/el-euskara-coge-fuerzas-a-orillas-del-ebro La Riojassa toimii vuonna 1996 alueen baskitaustaa vaalimaan perustettu yhdistys Laminiturri, joka muun muassa järjestää kielikursseja.http://www.laminiturri.org Yhdistystä eivät perustaneet Baskimaasta La Riojaan muuttaneet baskit vaan alkuperäiset riojalaiset, jotka halusivat laajentaa oman kulttuurinsa ja historiansa tuntemusta.http://www.errioxa.com/1_presentacion/presentacion.htm

 Lähteet 

 Aiheesta muualla 

 Gobierno de La Rioja 
 SPAIN.INFO
 UNESCO World Heritage Centre

*